
	Noteikumu projekts
11. Nacionālā parka teritorijā atļauta autoceļu, dzelzceļu, elektrisko tīklu, gāzesvadu un citu komunikāciju un infrastruktūras objektu uzturēšana, kā arī atjaunošana. Dabisko brauktuvju uzturēšana ir pieļaujama to dabā esošajā brauktuves novietojumā un platumā.
	Iebildums
Norādām, ka saskaņā ar Aizsargjoslu likuma 1.panta 1.punktu aizsargjoslas ir noteiktas platības, kuru uzdevums ir aizsargāt dažāda veida (gan dabiskus, gan mākslīgus) objektus no nevēlamas ārējās iedarbības, nodrošināt to ekspluatāciju un drošību vai pasargāt vidi un cilvēku no kāda objekta kaitīgās ietekmes. Līdz ar to aizsargjoslas pēc savas būtības ir paredzētas gan autoceļu uzturēšanas, gan būvniecības darbiem.
Vēršam uzmanību, ka autoceļu ikdienas uzturēšanā vajadzīga ātra rīcība, piemēram izskalojumu vai sagāztu koku postījumu novēršanai tam bieži vien ir vajadzīga plašāka teritorija kā nodalījuma josla, tāpēc lūdzam precizēt noteikumu projektu, nosakot, ka autoceļu uzturēšanas vajadzībām var izmantot aizsargjoslu, kas ir plašāka nekā nodalījuma josla, vai arī norādot, ka arī neitrālajā zonā ir spēkā Aizsargjoslu likumā noteiktās autoceļu aizsargjoslas ar visām no tā izrietošajām autoceļu īpašnieka vai pārvaldītāja tiesībām.

Šis iebildums skatāms un precizējumi veicami kontekstā ar Satiksmes ministrijas iebildumu par likumprojekta "Gaujas Nacionālā parka likums" (24-TA-209) 9.pantu.

